
Supra-oboseala mentalà prin scolile secundare si efectele 
ei dezastroase 


Civilizatiunea nu este intotdeauna identicá cu pro- 
gresul și de multe-ori ea poartă in sine germenii 
degenerărei. 

Există multe excrescențe, boale ale civilizațiunei, 
cari în loc de a face ca omenirea să progreseze, o 
impedicà în dezvoltarea sa. 

In numele civilizațiunei sau ars necredincioși si 
vrăjitoare, s'a despopulat Africa în modul cel mai 
neomenos pentru a popula America cu robi, sau in- 
trodus toate boalele și alcoolul în țările necivilizate 
Sa propagat si monopolizat opiul în China sau sub- 

jugat și exploatat la exces cea mai mare parte a 
omenimei prin rase priviligiate și așa mai departe. 

Dar nu numai atâta, noi înșine în tara noastră prin 
o mentalitate particulară produsă din obiceiuri înve- 
chite din principii rău pricepute, din prejudiții si tra- 
dițiuni susţinem în detrimentul viitorului nostru niște 
principi cari ne conduc la ruină. 

Una din cele mai dezastruoase boale ale civiliza- 
țiunei ale căror victime suntem noi toți este sistemul 
actual al învățământului secundar practicat încă astăzi 
in tara noastră; pe când în mai multe alte țări civilizate 
de mult s'a început un sistem de reforme în favoarea 
ingrijirei sănătăței corporale si mentale ale copilului și 
condamnându-se tirania dezastruoasă și fără nici o 
valoare practică pentru vieață, a sistemului de astăzi, 
adecă supraoboseala mentală, omorâtoare de trup și 
de suflet. 

Sistemul de instrucțiune secundară de astăzi avea 
rădăcinile sale în mănăstiri și în școlile religioase me- 
dievale în cari cu intenţiune sa prostit prin unilate- 
ralitate și supraoboseală prin dogme și credințe, mintea 
şi sa slăbit corpul. Nu trebue deci să ne mirăm dacă 
astăzi naţiunile vechi ale Europei, mai cu seamă rasa 
latină a rămas în urmă unor naţiuni, ale căror 
deviză în învățământ era de a crea oameni pentru 
viața. și pentru lupta de existență dându-se 'cea mai 
mare importanță sănătăţii și educațiunei corporale. 

„Naţiunile cele mai moderne, cele mai înaintate, de 
mult au condamnat acest sistem al vechei Europe şi 
mai cu seamă grație ndücapiunei date tinerime au 
devenit domnitorii lumei. aler 

De un timp incoace asistám deci la un fenomen 

particular in mersul civilizatiunii omenirei. Pe când mai 
inainte în toate țările s'a distins o parte din locuitori 
de cealaltă prin privilegii, prin o educaţiune particulară 
in vederea unor calităţi fizice superioare, a manierei 
armelor a dezvoltărei fizice, astăzi educaţiunea, s'a 
mai nivelat puţin în una și aceias țară, însă sa produs 
o deosebire mare în ce priveşte vitalitatea și valoarea 
practică a straturilor culte între diferitele ţări civilizate. 

Insă şi în una și aceeaș ţară cetăţenii bogaţi sau pri- 
vilegiaţi dau astăzi copiilor lor o educaţie mai mult in- 
grijitā în ce privește igiena corpului și anumite dex- 
terități și arte, cum ar fi gimnastică, jocuri, scrimă, 
innotatul, danțul, precum şi în cunoașterea limbelor 
străine, desen, muzica, etc. 

Astfel tinerii unor clase privilegiate intră in viață 
cu o vitalitate, cu o dexteritate, cu o sănătate mai 
bună, fiind pentru aceasta de multe ori preferați pentru 
ocuparea a anumite funcțiuni mai distinse, și cu drept 
cuvânt și în selecțiunea pentru întemeierea tamiliei. 
Deci și astăzi să operează o oarecare diferenţiare a 
cetăţenilor; creându-se o clasă superioară bazată nu 
numai pe tradițiuni sau pe bogăţie, dar și pe calităţi 
reale, mai cu seamă fizice. 

Clasa mijlocie, burghezia, comerciantul, funcţionarul, 
depreciază aceste calități și crede că dacă băiatul său 
invaţă bine la școală și face şcoli mai superioare, ne- 
glijând chiar cu totul exerciţiile corporale, necunos- 
când nici jocurile, nici armele, nici danţul, nici călă- 
ritul, nici limbile, nici muzica, poate să aspire la o 
situațiune superioară. Burghezia depreciază deci pe 
aristocratul ignorant, care şi-a perdut timpul cu atari 
ocupaţiuni inutile. 


www.dacoromanica.ro 


De aici apoi se naste nemultumirea si ura de clase 
a multor, cari intrați în viață, văd că cu toate diplo- 
mele si concursurile se preferă persoane din tamilie 
bună și cu mai puţină școală, sau cari au diplome 
și concursuri mai puţine si mai rele. 

Neapărat, o parte a lumii, și mai cu seamă fetele 
de măritat, judecă altfel lucrurile deși în cele din urmă 
mai mult în mod forţat şi interesat se vor mărită cu 
tineri plini de știință și cu diplome strălucite, dar 
prăpădiți ca sănătate și stângaci. 

In adavăr, şi progenitura acestor degenerați prin 
prea multă învățătură va fi inferioară aceleia a unui 
tânăr care va fi cultivat în totdeauna și corpul și sim- 
` turile sale. 

Astfel deci, si igiena și simțul natural al femeei in 
selecțiunea sa dezaprobă sistemul de astăzi al învă- 
tământului, care neglijează aproape cu totul legea su- 
perioară a educaţiunei ce știm că prevede absolut 
o dezvoltare a1monioasă a calităților spirituale și a 
celor corporale ale tinereței. 

Insă, această deosebire între tineri sănătoși și deci 
capabili şi între tinerimea degenerată prin încărcarea 
materiilor în măsură prea mare cari ies din școalele 
noastre secundare și superioare, nu este așa de mare 
în una și aceeași țară ca in diferite țări. 

In adevăr, în timpii din urmă sa operat pe nesim- 
tite o selecțiune extraordinară la diferite popoare, 
astfel încât putem zice că astăzi există o deosebire 
în ce privește sănătatea, capacitatea, vitalitatea, in- 
letigenja atât de mare între diferitele popoare civi- 
lizate ca niciodată. Mai 'nainte superioritatea natiu- 
nilor erà mai. mult trecătoare, dar astăzi se produce 

o deosebire extraordinară din ce în ce mai pronuntatà 
chiar printre națiunile civilizate. 

Astăzi anume Englezii și Americanii se desvoltă 
din ce în ce mai mult, în dauna celorlalte popoare 
și aceasta mai cu seamă grație sistemului lor de edu- 
cațiune. 

Nu vorbesc de Români, căci Românii cari nu știu 
nici să citească și să scrie, fiind din acest punct de 
vedere cei mai interiori printre popoarele Europei, față 
cu aceste națiuni nici nu pot concura și deci astăzi 
nu au dreptul de existență ca naţiune civilizată, dar 
și alte națiuni ca Francezii, Spaniolii, Italienii, Aus- 
triacii, Ungurii, devin din ce în ce mai interiori față 
cu Englezii și Americanii. 

In timpul din urmă chiar Germania sa alarmat de 
superioritatea crescândă a Englezilor, și cu drept cu- 
vânt caută acum pricina în viţioasa educațiune secun- 
dară a vechiului continent, aceea ce exprimase de 
curând prin un discurs admirabil chiar Impăratul Ger- 
maniei. 

Numai vitalităţii și forței de rezistență a Germanilor, 
cari în contra şcoalei oficiale au cultivat în totdeauna 
gimnastica și armele, trebue datorită împrejurarea că 
Germanii au putut rezista influenței nenorocite a supra- 
oboselei nemai auzite a școalei secundare de astăzi. 

Supra-oboseala este mai periculoasă între anii 14 
și 17, căci între acești ani se produce cea mai mare 
creștere în lungime și în greutate a copilului, însă 
tocmai la școiarii noștri din acești ani creșterea este 
mult mai mică decât la copiii cu educaţiune rațională. 
In primii ani copiii școlari sunt încă sănătoși, dar deja 
în 1 an liceal imbolnăvirea ajunge la 40 0/ din toți 

scolarii. In vacante si cresterea este mult mai repede 
decât în timpul scoalei, (de multe ori mai mare de- 
cât în tot restul anului) și morbiditatea descrește re- 
pede. Apoi copiii intrând în școală, caută bine si sunt 
sănătoși câtva timp, însă încet cu încetul slăbesc, de- 
vin anemici și bolnăvicioși. 

Ancheta făcută în Austria de Pimmer asupra boa- 
lelor si degenărărilor la adulți și cari sau produs prin 
surmenajul în școalele secundare a dat in adevăr 
probe zdrobitoare despre consecințele dezastroase ale 
acestei supraoboseli. 

| Poate voiu fi întrebat dacă Englezii cu sistemul lor 

învață mai puțin decât popoarele de pe continent, 
şi dacă am putea descărca şcoala noastra secundară 
fără a produce o inferioritate a tineretului nostru fată 
cu străinătatea. 

Pot răspunde la această întrebare că Englezul în- 
vagă în scoalele secundare aproape jumătate cât ire- 
bue să învețe Românul, și cu cât o nafiuue are mai 
mare vitalitaie si este mai puternică cu atât maz 
puțin încărcată este programa școalelor secundare. | 


Mijloace pentru a combate supra-oboseala 


Neapărat există mijloace pentru a descărca pe sco- 
larii noştri de lucruri inutile si cari tocmai. din această 
cauză prođuc cea mai mare oboseală spirituală. Nu 
vreu să intru in discutiunea destul de vie a necesi- 
tății Zimbelor moarte. Ştiu numai atâta că nu mi-a 
rămas nimica si nici un folos din atâta oboseală 
din atâta surmenaj, pe care ' am avut cu învățătura 
limbei greceşti si latine, aceace 'mi a trebuit in învă- 

țământul superior, sau în viața de toate zilele am 
fost nevoit să învăţ în urmă. Nici odată nam putut 
să citesc singur și cu plăcere vre-un autor latin sau 
grecesc, cu toate că eram student bun, și mii si mii 
de studenţi sunt intocmai în cazul meu. Pot să afirm 
că acest studiu omorâtor de spirit şi de creer în 
99%/, de cazuri este cu totul în zadar și primejdios, 
nu pentrucă autori vechi mar fi importanți, dar pentru 
că abia câţiva din miile de școlari cari 'și prăpădesc 
mintea si corpul cu învățătura limbelor moarte ajung 
acolo ca să citească pe aceşti autori cu folos. Dacă 
aceste limbi sar invátà așa încât elevii să reușească 
ca să vorbească aceste limbi și să priceapă spiritul 
autorilor vechi sar putea poate discuta asupra utili- 
tăţilor lor, cu toate că și în acest caz sunt primej- 
dioase căci sustrag elevilor timpul necesar pentru dez- 
voltarea lor corporală și pentru învățarea limbelor vii 
cari din ce în ce devin mai importante, dar așa cum 
stau lucrurile astăzi aceste limbi moarte, nu sunt decât 
un zid chinezesc pentru a opri dezvoltarea spirituală 
şi cari prin atâta timp perdut impiedecă dezvoltarea 
corporală a tineretului nostru. di 

O altă doctrină, care din nepricepere este adusă la 
exces în detrimentul elevilor, este matematica, Eu cel 
puțin nici odată nam avut trebuință, de atâtea si 
atâtea din cele învăţate în matematică în clasele su- 
perioare cari însă m'au preocupat mai mult decât 
orice altă doctrină cari m'au silit nu numai în școală, 
dar şi acasă, la o muncă teribilă, de zi și de noapte. 
Mai cu seamă la noi in țară matematicele sunt pre- 
date atât la exces, încât oboseala spiritului elevilor 
se datorește mai cu seamă acestei doctrine predate 

in mod excesiv. Trebuia ca pedagogii nostri sà stie 
că de geaba învață matematica acela care nare dis- 
Pozițiuni pentru ea, fiind altfel un tânăr excelent şi 
plin de judecată. 

Dispoziţiunea pentru matematică și pentru muzică 
sunt facultăți particulare, ocupând anume regiune ale 
creerului și care se găsește de multe ori chiar la ti- 
neri mărginiți altfel; singur o desvoltare exagerată 
acestei regiuni face capabil pe elev să învețe cu folos 
matematica și geometria înaltă. Insă tocmai dezvol- 
tarea exagerată a acestei regiuni din creer adecă a 
talentului pentru matematică, se face de multe ori 
în detrimentul regiunilor mult mai importante ale cre- ` 
erului destinate vieței practice si luptei pentru exis- 
tență. Poate 1°/ din elevi posedă acest talent, pentru 
toți ceilalți matematica mai înaltă este o carte sigi- 
lată, o tortură nesuferită și inutilă. 

Precum numai unii elevi au talent pentru muzică 
sau cânt, pe când marea majoritate de geaba sar 
căzni 8 -ani de zile chiar cu învățarea muzicei, tot 
astfel deci matematica mai inaltă este profitabilă numai 
pentru foarte puţini, pe când pentru marea majoritate 
nu este numai inutilă pentru viața practică, dar este de- 
zastroasă, abstrăgând pe elevi dela învățătura altor 
obiecte utile si mai cu seamă dela dezvoltarea lor 
fizică si pentru viață. 

Nu vreau să vorbesc despre utilitatea orelor și mai cu 
seamă a notelor de re/igie, pot să afirm însă că ocupă 
un timp preţios, care ar putea fi întiebuinţat pentru 
dezvoltarea fizică a elevului. Cât de nepricepută era 
in această privință organizațiunea noastră se vede spre 
exemplu în mod eclatant în învățământul żgżenei, care 

s'a redus din ce in ce mai mult si cu toate inzisten- 
tele noastre sa eliminat din învățământul Igienei 
medicul, adică omul care singur este în starea nu 
numai a predă cu pricepere și cu folos Igiena dar cel 
mai competent pentru a conduce și a controla dez- 
voltarea sanitară a elevului. 

Dacă pedagogii noștri nu ar luă in consideraţiune 
numai sistemul tradițional, care nu se mai potrivește 
cu timpurile moderne, dacă ar intra în esenţa învă- 
țământului care trebue să fie destinat pentru viaţă și 
nu pentru omorârea spiritului si pentru  degenerarea 
corpului, ar găsi deci multe ușurări, reducând sau eli- 
minând învățătura doctrinelor inutile. . 


Educaţiunea fizică şi reducerea învățământului în Anglia 
și în Statele-Unite 


In Anglia și în Statele Unite din America prin re- 
ducerea studiilor inutile, de mult s'a ajuns la o retormă 
esențială, adică la desființarea cursurilor după masă 
si a celei mai mari părți din lucrările de acasă, 
timpul liber fiind întrebuințat pentru Jocuri si spor- 
furi însă tot sub conducerea școalei. In adevăr, aceste 
dispozițiuni sunt cauzele principale ale ridicării repede 
a sănătăţii și a inteligenţii tinerimei engleze. 

Să vedem ce sa făcut tocmai în țările priviligiate 
căror aparține prezentul și viitorul adică în Anglia și 
în Statele Unite pentru a ajunge la starea lor de 
astăzi. 

In Anglia dela început jocurile, sporturile și con- 
cursurile corporale formau partea principală chiar a 
programei oficiale ale școalelor. 

La Eton, Harow, Rugby etc., în programa oficială 
găsim cele mai multe ore nu numai după masă, dar 
şi mai multe antimeridiane ocupate cu: Cricket, Foot- 
ball, fives, racket, runing, fencing, broadword exer- 
cices, swimming, Military drill. 

Idealul studentului este de a excelà in Cricket si 
Football, să ştie boxul încât să se poată apărà în 
contra oricui, să ştie atâta latina si greaca ca să 
poată intrà la Universitate. Lucrul la care ține stu- 
dentul englez, înainte de toate este corectitatea in pur- 
tarea sa, in jocurile, lipsa de orice pasiune ci cel mai 
mare calm în exercițiul sporturilor şi concursurilor 
sportive, protectiunea colegilor . slabi și curagiul față 
cu cei tari. Afară de jocurile obligatorii, se mai ocupă 
cu pescuitul, vânatul, călăritul, boxul, tennis etc. Există 
o şcoală specială (Carnegie College of Hygiene) pentru 
a dă o instrucție bazată pe rezultatele știintifice mo- 
derne candidaţilor de profesori pentru educațiunea 
fiizică şi igienică. Se învaţă igiena personală (30 
lecţii) igiena școlară, 100 lecţiuni, simptomatologie 
(30 lecţiuni) fiziologia aplicată 200 lecţiuni, apoi tecnica 
tuturor jocurilor, gimnasticei, sporturilor și conducerea 
lor igienică. Vom reveni asupra programei de studii 
secundare în Anglia. 

In Statele Unite, dezvoltarea fizică joacă un rol 
și mai mare în învăţământul secundar. 

Poate personajul cel mai important în fiecare școală 
este «Physical training director» 1), cu personalul său 
interior și care conduce tot ce privește educaţiunea 
fizică a școlarilor. Neapărat că există şcoli speciale 


+) Directorul Instrucţiunei fizice. 

«Educational Building> unde conducătorii educatiunei 
fizice sunt instruiți în mod special, ținându-se cont de 
cele mai moderne rezultate științifice, fisiologice și 
igienice. 

Pe când cea mai mare parte a zilei este destinată 
jocurilor și sportului și aceasta nu numai în școlile 
pentru băeți, dar mai cu seamă și în școlile pentru 
fete, se reduce la strictuj necesar învățământul școlar. 

Insă deja prin clasele inferioare începe o alegere 
după dispoziţiuni a materiilor, «elective System». 

Invăţământul începe la 8 1/,—?9 ore, nu numai orele 
după masă dar și mai multe ore de dimineață sunt 
destinate educaţiei corporale, asemenea o zi întreagă 
pe săptămână și vacanțele foarte întinse sunt între- 
buințate pentru aceasta. Neapărat va trebui să ne ferim 
de excese, de «7raining» exagerat pentru concursuri 
de obiceiuri neigienice precum sunt martirele și pro- 
bele de forţe exagerate la cari sunt expuși cei noi 
intrați (noviţii) etc. 

Cu toate aceste însă sistemul american a creat pe 
americanul de astăzi și opiniunea publică în America 
este atât de convinsă de utilitatea sistemului lor de 
educaţie, încât nici odată nu va putea intră acolo 
desastrosul sistem european de distrugerea sănătăți, 
și de supra oboseală ne mai pomenită a creerului cu 
lucruri inutile, cari conduc în mod fatal la degenerare 
şi cari cred că nicăeri în lumea civilizată nu este mai 
exagerată ca la noi în România. 

Și în Germania sunt mai multe state in cari s'a 
desfiinţat cursurile de după amiazi și s'a regulamentat 
timpul cât este numai permis elevilor de a lucră acasă, 
făcându-se astfel, încât lucrările de acasă să fie cât 
se poate pe reduse. | 

SE 

Supra oboseală in şcolile noastre si mijiorce de îndreptare 


In alte părți însă ca și la noi nu există nici o atare 
dispoziţiune și elevii trebue să învețe în mod încordat 
zilnic 10—12 ore și încă mai mult mai cu seamă 
inaintea examenului. Desființarea examenelor la noi 
insă în loc să ușureze pe elev, agraveze incă situa- 
țiunea căci în tot timpul anului se face azi examen și 
elevii învață acasă mai mult decât ori când; am cons- 
tatat eu insumi copii din clasele inferioare liceale 
cari aproape zilnic învață până după 11 ore seara 
și dela 5 ore dimineața, iar fete cari pentru a putea 
satisface cerințele nu se culcă înainte de 12 noaptea 
sculându-se la 5 dimineața și abia pot birui lecţiunile 
grele și de multe ori absurde cari li se dau pentru 
acasă. Am constatat asemenea și efectul desastruos ce 
are asupra sănătății lor această teribilă supraoboseală. 
Mai cu seamă in ce privește fetele ar trebui să se facă 
un protest general și interpelări prin parlamente pentru 
a face să se oprească această operă criminală in contra 
sănătății și viitorului fetelor inteligenței române. 

In unele licee din București s'a încercat desființarea 
orelor de după amiază, însă fără a limită în acelasi 
timp lucrările de acasă astfel încât în loc de descăr- 
care s'a produs o încărcare și mai mare, cu toate in- 
convenientele igienice ale invățăturei deacasă; de altă 
parte elevii mai puţin sârguincioși, i-am văzut preum- 
blându-se toată ziua pe calea Victoriei, în loc să fie 
ocupați din partea școalei, cu sporturi, jocuri şi exer- 
ciții corporale. 

Dacă calculăm că orele ocupate acasă, adesea întrec 

chiar orele de cursuri, vedem cà de multe ori scolarul 
este ocupat 10—13 ore pentru școală, asttel incât zz-¿ 
rămâne „nici timp pentru somn, nici pentru mâncare 
si digestiune, mici pentru vecreaţie. Nu are decât 
câteva momente între orele de scoală, peniru Jocul în 
aer liber, încolo nimic, nici pentru sport, nici pentru 
cultivarea frumosului, nici pentru viața de familie, 
nici pentru învățarea practică a limbilor moderne, 
sau a oricărei ocupațiuni care ar putea să-i fie de 
folos pentru viață. 

Nu este destul ca profesorul să spună elevilor că 
trebue să priceapă lecţia după expunere si că nu 
trebue să înveţe acasă, căci elevul supraobosit pierde 
calitatea de a pricepe, devine latalminte neatent și 
dacă n'a priceput tot, va învăță acasă; trebue des- 
cărcat elevul mai întâiu de programa prea încărcată 
pentru că in adevăr să poată învăță lecțiunea în 
ora de expunere și că de fapt să nu învețe acasă. 

Mijlocul cel mai bun, pentru a reduce lucrările de 
acasă, va fi dacă profesorul predă materia programei 
in mod cât sepoate de ușor de priceput, să nu între- 
buințează tot mereu teroarea notelor prea mici, și 
văzând că elevul na priceput, se căută vina și in 
sine și se revine mai bine pentru a face să priceapă 
toți elevii bine lecţiunea chiar în timpul orii. 

Aceea ce este grav de tot este reducerea forțată 
a orelor de somn, cari pentru copilărie și mai cu 
seamă pentru tinerii atât de obosiţi sunt de prima 
necesitate, copilul dela 10—13 ani are trebuință de 
cel puţin 10 ore de somn. Am observat însă că elevii 
cari abia la 11 ore seara ajung să se culce, se deș- 
teaptă nervoși, agitați pe la 4—5 ore dimineața pentru 

a continuă lucrările de acasă, având abia 6 ore de 
somn, ceeace este absălut insuficient, peste câteva 
zile devin palizi, perd pofta de mâncare, fiind do- 
minaţi de o teroare de școală, și această stare duce 
cu siguranță la subminarea sănătăței și mai cu seamă 
a sistemului nervos. Chiar la internatele noastre copiii 
cari se culcă pe la 10 ore sunt deșteptați și sculaţi 
la 5 ore de dimineață, aceea ce este un adevărat 
atentat împotriva sănătăţii si viitorului elevului. 

Putem deci afirmă, că în tot timpul anului, elevii 
claselor secundare sunt ocupați în mod concentrat și 
forțat, și de obiceiu fără nici un interes, fără price- 
pere, fără nici un folos pentru viitor și intrun mod 
care omoară spiritul și corpul, 10—12 ore pe zi 
adecă mai mult decât lucrătorii adalți cei mai incăr- 
cati, cari lucrează cu mânile și cu întreruperi dese. 
In timpul dinaintea examenelor însă, supraoboseala 
este încă și mai mare. Nu trebue deci să ne mirăm 
de aspectul trist si bolnăvicios pe care | prezintă 
elevii școalelor secundare și chiar superioare, și de 
multele boale de cari suferă chiar majoritatea elevilor, 
mai cu seamă de miopie, scrotuloze, anemie profundă, 
migrenă, neurastenie, conducând la perversiuni morale 
şi sexuale pe cari le întâlnim la aceste victime ale 
tradiţiunilor nenorocite. | 

ln Anglia, din contra, am fost isbit de caracterul 
senin și franc, de sănătatea splendidă, de ţinuta dis- 
tinsă si de forta morală si corporală a elevilor. 

După. părerea mea, ar trebui deci reduse nu numai 
orele de școală, dar mai cu seamă lucrările de casă. 
In ce privește prima parte, se obține în străinătate 
cu ușurință prin reducțiunea materiilor aproape la 

jumătate, astfel incât, cum am zis, elevii nau școală 
decât dimineaţa. 

In tesă generală, învățământul nu trebue să fie sche- 
matic, ci trebue să individualizeze, căutând profe- 
sorul ca în limita programului să fie cât de uşor de 
priceput si să ajungă pe calea cea mai ușoară la exe- 
cutarea programului. Neapărat, nu putem suprima cu 
totul nici lucrările de memorizare, nici de scris, nici 
problemele. Unii elevi memorizează mai bine, alti 
expun mai bine cele observate, alţii se disting în 
rezolvarea problemelor, tot așă se va arătă ușor și 
in școală o deosebire printre elevi în ce privește ușu- 
rinta cu care învaţă dileritele doctrine. 

Eu nu găsesc nici un tolos pentru viață, dacă un 
elev învață bine și în mod egal toate doctrinele, adică 
după sistemul de astăzi de clasificare a elevilor. Din 
contra, ași distinge mai mult pe un elev care exce- 
lează numai în matematici sau numai în științele na- 
turale, decât pe acela eare știe mai mult sau mai 
puţin toate. Astăzi însă, un talent matematic sau în 
științe naturale, este cu totul suprimat și rămâne re- 
petent dacă nu cunoaște toate în mod perfect. Nu 
zic că nu trebue ca fiecare elev să aibă noțiuni de 
toate, însă sunt mulți protesori cari nu lasă să treacă 
elevii, cari nu sunt perfecţi în materia lor, chiar dacă 
in alte materii sunt excelenți. Acești elevi sunt azi 
forțați în detrimentul dispozițiunei lor să-și omoare 
spiritul cu învățarea exclusivă tocmai a materiilor pen- 
tru cari nu au nici o tragere de inimă și care nu-i 
folosesc la nimica, pe când vor neglijă tocmai spe- 
cialitatea pentru care au cea mai mare dispozițiune. 

Se înțelege deci dela sine, cà clasificarea de azi se 
face în detrimentul progresului intelectual al țării. 

Clasificarea va trebui în viitor să se facă după im- 
presiunea generală și după cum elevul se distinge în 
anume doctrine, ținând compt de emoţiune, de boala 
şi mai cu seamă de inteligența generală și de dispo- 
zițiunea elevului pentru anume materii, cred că este 
destul a se grupă elevii în 2—3 categorii apreciind 
toți profesorii unei clase împreună și nu unul sau doi 
dacă un elev trebue să rămână repetent. 

Și din acest punct de vedere trebue deci modificat 
și modul de clasificare și de apreciere a elevilor. In 
genere, nu ne putem mult baza in aprecierea elevilor 
pe lucrări făcute acasă, mai cu seamă pe cele scrise, 
și pe rezolvirea problemelor, acestea fiind făcute mai 
mult de alţii. Memorizarea ca atare este o muncă 
cerebrală inferioară care nu aduce mult folos elevului. 
„Lrebue deci renunțat la memorizarea atâtor poezii, 
atâtor clasici vechi, a miilor de date istorice, a multor 
date geografice, de sintaxă, de matematică, de siste- 
matică și de amănunte inutile în științele naturale cari 
se uită așa de ușor şi cari pot fi întotdeauna găsite 
in toate enciclopediile. Nici traduceri din limbi moarte 
in scris, lucrări matematice, toate acestea n'au alt 
sens decât să abstragă pe elev dela lucrări mult mai 
utile, neavând nici un scop de educaţie, din contră 
strică mintea elevului sau "| îndeamnă să înșele pe pro- 
fesor prin lucrări făcute de alții. 

Aceea ce este admisibil și pentru care există destul 
timp acasă, este învățarea vocabularelor și exercițiu 
în vorbirea şi scrierea limbelor vii, apoi redactarea 
unor lucrări stilistice, literare, științifice sau chiar a 

unor poezii, precum și exerciții in desemn, în steno- 
grafie, în scriere cu mașina, în fotografie, in muzică, 
în meserii utile, etc. As insista însă şi aici asupra 
principiului că trebue dată dela început latitudinea 
elevilor a se manifesta după dispozițiunea lor și să 
fie judecaţi după aceasta. 

Astăzi la mai toate liceele noastre, cele mai renu- 
mite chiar, se tace puţin pentru recreațiunea reală a 
elevilor, din contră însă să insistă mai mult asupra 
matematicelor și limbilor clasice, elevii fiind împovoraţi 
cu lucrările de acasă tocmai din aceste doctrine. Insă 
bine zice unnl din cei mai distinși pedagogi ai Ger- 
maniei, Griesbach: «Creerul tineretului trebue dez- 
voltat după legile fisiologiei și psihologiei, ceeace va 
fi imposibil atât timp cât limbile moarte vor fi ma- 
teriile principale ale educaţiunei școlare». 

Dar se va zice că avem si școli reale in cari aceste 
limbi lipsesc; este adevărat, dar tocmai acolo sunt 
alte doctrine multiple învățate la exces și de obiceiu 
fără pricepere, cari omoară spiritul intocmai.ca si 
limbile noastre. Lucrul principal de evitat este spe- 
cializarea prea de vreme în nişte științe grele și 
de obiceiu inutile si forţată în detrimentul unui învă- 
țământ general ușor de priceput și util pentru viață. 
Scoala ideală va trebui să caute să prezinte toate 
materiile astfel încât fiecare elev să găsească modul 
de a dezvoltă dispozițiunile sale speciale ca pregătire 
pentru o specializare ulterioară. 

Pentru acest scop va fi suficient invățământul de 
dimineața cu 4 ore pe zi și cu o întrerupere de 30 
minute chiar după 2 ore. Orele de curs nu trebue să 
țină mai mult de 45 minute, în timpul din urmă sa 


» 

manifestat dorința de a se reduce încă durata orei 
de curs căci s'a observat că spre sfârșitul orei elevii, 
mai cu seamă cei mai tineri, sunt obosiţi și nu mai 
pot fi atenţi spre sfârșitul orei, astfel încât orice bine 
ar fi făcut cursul spre sfârșit elevii nu mai înțeleg și 
vor căuta deci să învețe acasă lecțiunea, aceeace cu 
toată bunăvoința și cu sacrificiul somnului tot nu se 
va obține. Apoi descurajându-se copii cad ușor în 
demoralizare si în viciuri mai cu seamă sexuale, pe 
când fiind în stare a urmă, lucrând cu succes, fiind 
încurajați și ocupați cu jocuri și sporturi, își păstrează 
vigoarea, apetitul, demnitatea și mai cu seamă forța 
morală. In Helveţia în unele şcoli ora este deci redusă 
la 40 minute, la Frankfurt să experimentează ora de 
30 minute si la Congresul de igienă dela Londra sa 
propus pentru copii de 10—14 ani lecţii de 30—45 
minute, pentru tineri mai în vârstă de o oră şi chiar 
mai mult. 

După anchetele ştiinţifice ale lui Griesbach este 
destul ca elevii să lucreze acasă pentru școală 2 ore, 
adecă dela 5—7 ore p. m. și Dumineca dimineaţa. 
Lucrările făcute în acest timp sunt cela mai bune si 
obosesc mai puțin pe școlar, precum s'a putut arăta 
cu ajutorul esteziometrului. 


Planul nostru 


După planul nostru ar rămânea deci pe fiecare zi 
după amiază 3 ore de recreaţie. Insă e departe de 
mine de a lăsa această recreaţie la bunăvoia elevilor 
sau a părinţilor nepricepuţi. Aceste ore trebue din 

contră atât de bine conduse de școală ca si cele 
antimeridiane. 

Trebue ca fiecare școală să poseadă loc spaţios 
pentru jocuri si grădină precum şi persoane speciale 
bine pregătite în igiena corpului. și în toate sporturile 
si jocurile școlare, căci persoanele nepregătite cari 
conduc astăzi în mare parte aceste lucrări, fac mai mult 
rău decât bine. In adevăr gimnastica pe aparate sau 
puţinele exerciţii libere la cari se reduce astăzi gimnastica 
și dela care mulți copii sunt scutiți și la cari mai mulți 
incă nu merg regulat la aceste exerciţii nu aduc decât 
puțin folos. Afară de aceasta gimnastica germană pe 
aparate dezvoltă numai unele părți ale corpului și dau 
loc la multe accidente. Gimnastica 'de școală trebue 
deci să fie cea suedeză întocmită anume pentru dez- 
voltarea armonioasă a corpului intreg. Trebue un per- 
sonal auume creat pentru aceasta, va fi chiar necesar 
să se creeze ca în Anglia și America o școală în care 
să se învețe în mod foarte special, adecă prin spe- 
cialiști, în parte aduși din străinătate, sporturile, gim- 
nastica suedeză, scrima, exercițiul militar cu călărit 
şi diferite jocuri.. Reducându-se atâtea ore școlare și 
mai cu seamă specialități, deci și profesori, se vor 
găsi ușor și tonduri pentru aceasta. 

După câţiva ani apoi nu vom pàti rușinea ca tinerii 
noștri să fie cu totul inferiori nu numai Englezilor dar 
chiar Bulgarilor în ceeace privește educațiunea fizică, 
care trebue să meargă mână în mână cu cea spirituală: 
«mens sana in corpore sano», : 

La noi în ţară există un număr de medici scolari 
cari vor trebui inmultiti si cari pe lângă învățământul 
igienei vor aveă să supravegheze în special igiena 

localului, igiena sí sánátatea scolarului precum si exer- 
citiile și jocurile; va să zică medicul școlar nu va fi 
un medic oarecare împovărat cu tot felul de alte 
funcțiuni și ocupațiuni cari îi răpesc tot timpul ci vor 
fi medici anume având numai funcțiunea de medici 
şcolari conducători ai educaţiei fizice și sanitare in- 
spectori ai localului școlar şi ai sănătății copiilor si 
profesorilor, și profesori de igienă. 

Un mare inconvenient prin școalele secundare și 
internate mai cu seamă în cele private este /dinuirea 
sau mebăgarea în seamă a boalelor infecțioase. 

Medicul școlar venind zilnic la școală și interesân- 
du-se deci zilnic de starea sanitară si de lipsa elevi- 
lor va schimba neapărat această stare de lucruri care 
este cauza cea mai importantă a epidemiilor prin școli. 

N'avem decât să aruncăm o privire asupra școlilor 
noastre secundare pentru a fi revoltați de neglijența 
absolută de igienă ce domină în ele. Filtrele de apă 
sunt deteriorate elevii beau de multe ori apă infectă 
din vase comune, privățile sunt într'o stare de mur- 
dărie revoltătoare. Cubajul claselor este insuficient 
fiind primiţi din protecțiune un număr mult prea mare 
de elevi cari n'au nici aer nici învățământ îndestulător; 
și protesorul ne mai cunoscând pe elevii săi ii neglijează 
și nedreptățește uşor. Multe licee se găsesc în localuri 
cu totul neigienice. 

In orele de cânt toţi elevii se imbulzesc intro 
odaie mică, unde sunt asfixiati în loc ca prin cântul 
lor să facă un exercițiu respirator. Apoi nu e de 
mirare că copii să îmbolnăvesc unul dela altul nu 
numai de boale infecțioase dar de râie, păduchi și de 
tot felul de boale parazitare. Toate acestea ușor vor 

dispare dacă liceele vor aveà de fiecare clasă un 
număr limitat de băeţi, cel mult 40; ceeace se va 
puteă obține la noi în țara bunului plac a nepotis- 
mului și a protecțiunei numai prin taxe ridicate, adecă 
prin un învățământ plătit. 

= Acest program nu va fi schimbat nici în timpul 
"examenelor, cari trebue mult simplificate, sau mai 
bine desființate. 

Elevul se va culcă la orele 9 sau în clasele supe- 
rioare la 10 și va puteă dormi liniștit până la orele 7 vara 
7'/ə iarna, va puteă apoi să se spele bine și să ia duşă, 
va putea mâncă liniștit înainte de a merge la şcoală. 
Școala va începe la orele 8 (iarna la 81/,), orele vor 
fi cele următoare: dela 8—W 5, dela 9—9%/,, dela 
101/4„—11, dela 11 1/,—12. In clasele superioare încă o 
oră. Trebue ca elevul să aibe 2 ore pentru mâncare, 
schimbarea hainelor și recreaţie, și dela 2—5 va face sub 
supravegherea școalei exercițiile gimnastice și jocurile 
prescrise. La 5 ore întorcându-se, va mânca si apoi 
va face cel mult până la 7 ore lucrările de școală, 
fiind oprit a lucră mai mult pentru şcoală și apoi este 
dat cu totul familiei și ocupaţiunilor sale favorite. In 
timpul de după masă, dela 8—9 sau 10, va puteă 
citi sau scrie după înclinaţiunile sale, va face colecțiuni 
sau se va exercită în limbi moderne, sau se va ocnpă 
de vre-o meserie sau artă utilă, etc. Va fi bine ca 
și în acest timp să nu fie singur, ci să se ocupe în 
familie sau cu alți camarazi. Va fi bine ca și în 
această ocupațiune școala să aibe un fel de supra- 
veghere. 

Educaţia fetelor este astăzi la noi și mai împovă- 
rată prin şcoalele noastre secondare, aceea ce este 

şi mai dezastros decât pentru băeţi, supraoboseala 
şi lucrările de acasă sunt duse la exces, somnul re- 
dus' la puţine ore, pe când fetelor trebue din contră 
lăsat mai mult timp liber, mai mult somn și aer decât 
băeţilor. Rezultatele sunt deci și mai dezastroase, și 
anemiile grave, nevrosele, tuberculoza, oboseala spi- í 
rituală si fizică celor esite din aceste şcoli si mai evi- 
dentă, va trebui deci o reformà de urgență dupá 
aceleași principii, însă cu anume deosebiri importante 
asupra căror voiu reveni. 


Școala nouă 


Aceste principii sunt, cum am arătat în parte, in- 
troduse de mult în învățământul englez și sa mai 
adaus în timpul din urmă principiul foarte salutar ca 
școala secundară să fie la țară și nu în orașele mari. 
In anul 1889, dr. Cecil Reddie crease în «Abbos- 
sholme», școala model «New-School>; în 1898 Liez 
înființase după acest model în Germania «Internatul 
de educaţie la ţară> (Landeserziehungsheime). 

După sistemul lui Reddie, adoptat astăzi în Anglia, 
și imitat la cele mai multe țări apusene, învățământul 
propriu zis nu ocupă mai mult decât 4—5 ore de 
dimineață, pe când orele postmeridiane sunt destinate 
pentru jocuri și pentru sport, pentru grădină și câmp 
și pentru meserii. 

Toţi copiii se scoală la aceeaş oră, iau baia, apoi 
fac în comun exerciții gimnastice (alergare 10 minute), 
apoi iau dejunul și în urmă începe învățământul; după 
fiecare ?/, ore de învățământ, sunt 3/, ore de recreaţie. 

In Germania școala modernă coprinde şcoala reală, 

liceul clasic si mixt. Profesorii sunt inadins puţini mai 
cu seamă în clasele interioare, unul pentru mai multe 
doctrine pentru a evită concurența nenorocită de spe- 
cializare din partea diferiților profesorii, în fine pentru 
a pune pe profesor în intimitate cu elevul. 

Neapărat un atare profesor care nu va zice ca pro- 
fesorul de astăzi; «ascultă ce zic», ci «tă ce fac eu», 
sacrificând tot timpul său, toată inteligența sa până 
la finele carierei sale, elevilor, va trebui să fie bine 
răsplătit și trebue găsit modul de a fi distins și gra- 
dat în mod mult mai larg decât în prezent. 

O inovaţie practică este împărțirea liceului în trei 
părți şi în trei localități. Elevul intră la Ilsenburg (Thii- 
ringen), după trei ani este înaintat la Horbinda (Harz) 
si dupa alţi trei ani la Bieberstein (Cassel) unde sfâr- 
șeşte liceul pentru a face apoi voluntariatul său pentru 
a intra la Universitate sau in școli înalte speciale. 

La Ilsenburg elevul doarme obligator 10 ore pe zi; 
la Horbinda, 9 ore pe zi si la Bieberstein, 8!/ ore 
pe zi. Pentru mâncare la amiază este destinat 1!/3 
oră; pentru recreaţie 2 ore si pentru gimnastică 1 oră. 
Pentru lucrări practice (grăd. mest.) 1 oră si pentru. 
lucrări artistice 11/, oră pe zi. Cântece intrumentale, 
lucrări de scoală, 1 oră pe zi; învățământul școlar 
4 ore și în clase superioare 5 ore pe zi. 

Elevul mânca de 5—7 ori pe zi mai cu seamă lapte, 
ouă, pește, legume si fructe, și nu bea decât apă bună. | 


Diferite doctrine 


Igiena câte o oră pe săptămână în clasele supe- 
rioare. Limba germană 6 ore (la cl. superioară numal 

4 ore); limba franceză 6 ore (începând dela cl. ID; 
limba engleză 6 ore (incepând dela cl. IV); limba la- 
tină și greacă 2 ore (numai în ultimele două clase). 
Matematica și geometria 4 ore. Religia 1-2 ore pe 
săptămână. Istoria, 3 ore pe săptămână, Geografia 2 
ore, numai în cl. inferioare, Istoria naturală 3—5 ore. 
Fizica și chimia câte 2—3 ore, numai în 5 ani supe- 
riori. Lucrările practice și jocurile obligatorii sub con- 
ducerea profesorilor, sunt următoarele: 

//senburg : Desemn, gimnastică suedeză, alergare, 
călătorii pedestre, grădinăria, lucrări manuale. 

/lorbinda : Proprietatea mare de Horbinda este 
exploatată de elevi în mod sistematic în 8 ore obli- 
gatoare pe săptămână. (Grădinăria, agricultura, truncte, 
îngrijirea pădurilor, etc.). 

La Bieberstein elevii, tac sporturi serioase Foct- 
ball, turistica, înotatul, sania și in vacanță călătorii în 
străinătate sub conducerea profesorilor. 

Mi-aș permite a propune câteva mici schimbări în 
această programă. Aș adauga la igienă și noțiuni de 
medicină practică de ajutoare la accidente și otrăviri, 
preccum și noțiuni despre îngrijirea bolnavilor. Aș res- 
trânge matematica și geometria la 4 ore pe săptă- 
mână, religia la o oră, și aș adaugă o oră la stiințele 
naturale. 

In Anglia și în Germania, în aceste școli modele 
10—12 elevi formează un fel de familie, lucrând și 
jucându-se impreună, având împreună o parte din gră- 
dină, din pădure, din câmp de îngrijit, fac meserii 
împreună, și fac anume în ateliere aproape tot de ce 
au trebuință în casă. Este prevăzut ca impreună cu 
profesorii respectivi, să practice după masă aproape 

tot ce au învățat dimineața, făcându-se in acesr scop 
anume exerciții practice. Pe lângă aceste materii sunt 
obligatorii cum am văzut meserii, grădinăria, spor- 
turile excursiunile și mai cu seamă călătoriile în strei- 
nătate în timpul vacantelor sub conducerea profesorilor. 

Aceste școli, cari astăzi se întind şi în Franța și 
Austria, reprezintă deci ultimele retorme ale învăță- 
mântului secundar, rupând cu totul tradițiunea de- 
zastruasă de astăzi și dând importanța ce se cuvine 
educaţiei corporale și igienei. Este adevărat că după 
programele de astăzi elevii esiti din aceste şcoli, nu 
sunt specializați pentru nici o carieră, nu sunt lăsați 
repetenți, ci numai cei incapabili, stricați sau bolnavi 
vor fi eliminați, pentru a fi primiţi în școli speciale. 
Cu toate aceste elevii eșiți din aceste școli, au făcut 
mai în totdeauna cu succes examenele de capacitate 
pentru diferite școli superioare. 

Nu mă îndoese că din aceste școli vor eşi tineri 
mult mai bine pregătiți în lupta pentru existență și 
pentru progres, decât generațiunea de astăzi. 

Mi sa objectat că executarea acestor reforme ar 
fi prea scumpă. Mam convins însă că introducându-se 
taxe școlare, si reducându-se programa și deci si nu- 
mărul profesorilor (neapărat nu al profesorilor actuali) 
se vor găsi bani cu prisosinţă pentru medic școlar în 
sensul arătat, pentru profesori de educaţia corporală, 
iar loc pentru jocuri și grădină se va găsi uşor si 
fără multe cheltueli. Neapărat internatele la țară, adecă 
idealul școalei noua nu se vor putea înființa decât 
treptat și deocamdată din inițiativă privată sau din 
donațiuni. Un exemplu bun pentru un atare internat 
de tete ar fi școala Oteteleșanu dela Măgurele, cu 


www.dacoromanica.ro 


ab 


toate că nu este o școală secundară propriu zisă. O 
propagandă viie pentru această reformă se impune 
deci înainte de toate. 

In orice caz mai cu seamă la noi in ţară, unde sistemele 
dezastroase economice și educative au compromis chiar 
și rădăcina vitalităței noastre, — astfel incât în teză 
generală. Românul a devenit mai puţin resistent decât 
alte națiuni civilizate, față cu agenţii boalelor și a de- 
generescentei — se impune de urgență forma această - 
nouă de învățământ de mult adoptată în ţările cele 
mai inaintate si ZZ care educatia fizică si sănătară 
ocupă un loc cel puțin egal cu cea mentală chiar în 
programa oficială a învățământului. secundar. 

